Există în prezent peste 1000 de prezentări TED pe TED.com.
Şi mulţi din cei prezenţi aici
considerați că e un lucru fantastic --
cu excepţia mea. Nu sunt de acord.
Cred că avem o problemă aici.
Pentru că dacă vă gândiţi, 1000 de TEDTalks,
înseamnă peste 1000 de idei ce merită răspândite.
Cum oare
poți răspândi o mie de idei?
Chiar dacă încerci să-ţi bagi toate acele idei în cap
vizionând toate cele 1000 de videoclipuri TED,
ți-ar lua la ora actuală
peste 250 de ore.
Am făcut un mic calcul.
Prejudiciul adus economiei pentru fiecare ce face asta
este de aprox. $15.000.
După ce am văzut acest pericol pentru economie,
m-am gândit că trebuie să găsim o soluţie la această problemă.
Iată abordarea mea.
Dacă vă uitaţi la situaţia actuală,
aveţi 1000 de TEDTalks.
Fiecare prezentare are o lungime medie
de aprox. 2.300 cuvinte.
Calculând totalul
ajungem la 2,3 milioane cuvinte de expuneri TED,
adică aprox. conţinutul a 3 biblii.
Întrebarea evidentă este:
Chiar are nevoie un clip TED de 2.300 cuvinte?
Nu poate fi scurtat?
Dacă ai o idee care merită răspândită,
cu siguranţă o poţi rezuma
în mai puţin de 2.300 de cuvinte.
Singura întrebare e, cât de mult poţi scurta?
Care e numărul minim de cuvinte
necesar să expui o prezentare TED?
În timp ce cugetam la această întrebare,
am dat peste această legendă urbană despre Ernest Hemingway,
care chipurile a spus că aceste 6 cuvinte:
"De vânzare: pantofi de copii, nepurtați,"
a fost cel mai bun roman pe care l-a scris vreodată.
Am dat și peste un proiect numit 'Memorii în 6 cuvinte'
în care oamenii erau rugați:
Rezumaţi întreaga viaţa în 6 cuvinte. De ex.:
"Găsit dragostea adevărată, m-am căsătorit cu altcineva."
Sau "Trăiesc într-un vacuum existenţial; e de rahat."
Chiar mi-a plăcut asta.
Deci, dacă un roman poate fi sintetizat în 6 cuvinte
şi o întreagă viață poate fi sintetizată în 6 cuvinte,
n-ai nevoie de mai mult de 6 cuvinte pentru o prezentare TED.
Am fi putut termina până la prânz.
Vreau să spun --
Dacă ai face asta pentru toate 1000 TEDTalks,
ai ajunge de la 2,3 milioane cuvinte la 6.000.
Deci m-am gândit că merita efortul.
Aşa că am început să-mi rog toţi prietenii:
Luați expunerea TED preferată şi redați-o în 6 cuvinte.
Iată câteva rezultate pe care le-am obţinut. Cred că sunt chiar drăguţe.
De ex., prezentarea lui Dan Pink despre motivaţie,
care a fost destul de bună, dacă n-aţi văzut-o:
"Lasă morcovul. Lasă băţul. Explică rostul."
Despre asta vorbeşte de fapt în 18 ½ min.
Sau unele includ referinţe la lectori,
cum ar fi stilul de prezentare
al lui Nathan Myhrvold sau al lui Tim Ferriss,
care poate fi considerat puţin obositor uneori.
Problema e că încercând să fac asta sistematic,
aş sfârşi probabil cu o mulţime rezumate,
dar nu cu mulţi prieteni în final.
Aşa că a trebuit să găsesc o altă metodă,
preferabil incluzând oameni cu totul stăini.
Din fericire exista un site numit Mechanical Turk,
un site în care poţi posta sarcini
pe care nu vrei să le faci singur,
cum ar fi "Te rog rezumă acest text în 6 cuvinte."
N-am permis ţărilor cu mână de lucru ieftină să lucreze la asta,
dar am descoperit că pot obţine rezumate de 6 cuvinte pentru 10 cenţi,
care cred că e un preţ destul de bun.
Chiar şi așa, din păcate,
nu-i posibil să rezumi fiecare clip TED individual.
Dacă însumezi, ai o mie de discuţii TED,
cu 10 cenţi fiecare --
și trebuie mai mult de un rezumat pentru fiecare prezentare,
pentru că unele vor fi probabil, sau sunt, foarte proaste.
Deci aş ajunge în final să plătesc sute de dolari.
Aşa că m-am gândit la altă variantă
gândindu-mă, ei bine, discuţiile se învârt în jurul unor anumite teme.
Ce-ar fi dacă n-aş lăsa oamenii să rezume
discuţiile individuale TED în 6 cuvinte,
ci le-aș da 10 TEDTalks deodată
şi aș spune, "Te rog rezumă în 6 cuvinte acest set."
Aș reduce costurile cu 90%.
Deci pentru $60,
aş putea rezuma 1000 de TEDTalks
în doar 600 conspecte,
ceea ce ar fi chiar drăguţ.
Unii din voi poate gândiţi acum:
E o nebunie să rezumi 10 TEDTalks în doar 6 cuvinte.
Dar de fapt nu este.
Există un exemplu al profesorului de statistică, Hans Rosling.
Mulţi aţi văzut una sau mai multe din prezentările lui.
Are opt prezentări online,
şi acelea pot fi rezumate în doar 4 cuvinte,
pentru că de fapt asta e tot ce ne arată:
Intuiţia noastră nu funcţionează.
Mereu ne demonstrează că greșim.
Oamenii de pe internet, unii nu s-au descurcat prea bine.
Când i-am rugat să rezume 10 TEDTalks deodată,
unii au ales calea uşoară.
Au făcut doar comentarii generale.
Alţii -- şi am considerat asta cam tupeist --
au folosit cele 6 cuvinte să-mi răspundă obraznic
şi să întrebe dacă am stat mult pe Google în ultima vreme.
Şi de asemenea, în final -- n-am înţeles asta deloc--
unii au venit cu propriile lor variante de adevăr.
Nu ştiu nici o prezentare TED care să conţină asta.
Dar, în fine. În cele din urmă totuși --
şi e într-adevăr uimitor --
pentru fiecare set de 10 videoclipuri pe care l-am solicitat,
am primit rezumate cu adevărat relevante.
Iată unele din preferatele mele.
De ex., pentru toate prezentările referitoare la mâncare,
cineva a rezumat: "Mâncarea modelează corpul, creierul şi mediul,"
ceea ce, cred, e destul de bun.
Sau despre fericire: "Luptăm pentru fericire =
= ne îndreptăm către nefericire."
Deci, pe scurt:
Am început cu 1000 de prezentări TED
şi am sfârșit cu 600 rezumate de 6 cuvinte.
Suna bine la început,
dar când te uiţi la 600 de rezumate, e destul de mult.
E o listă imensă.
Așa că m-am gândit, poate mai trebuie un pas,
să fac rezumate al rezumatelor -- şi exact asta am făcut.
Am luat cele 600 de rezumate,
le-am comasat în nouă grupuri,
după ratingurile pe care le primiseseră iniţial pe TED.com
şi am rugat oamenii să la rezume.
Din nou, au fost ceva neînţelegeri.
De ex., când am avut un set cu discuţiile considerate frumoase,
cineva a crezut că încercam să găsesc cea mai tare replică pentru agăţat
Dar uimitor, în final,
din nou, oamenii au reușit.
De ex., toare discuţiile TED curajoase:
"Oamenii mor" sau "Oamenii suferă",
"cu soluţii disponibile împrejur."
Sau -- reţeta pentru cea mai tare discuţie TED:
"Poze Flicker cu compozitor clasic intergalactic."
Asta e esenţa.
Acum aveam cele 9 grupuri,
dar, ce mai, deja era o reducere serioasă.
Dar desigur, ajuns așa departe, nu eşti cu adevărat satisfăcut.
Am vrut să merg până la capăt cu distilarea
celor 1000 de TEDTalks.
Am vrut să rezum 1000 de TEDTalks în doar 6 cuvinte --
care ar fi o reducere de 99,9997% în conţinut.
Şi aş plăti doar $99,50 --
adică sub $100.
Deci aveam în total 50 de rezumate făcute.
De data asta am plătit 25 de cenţi
fiindcă am crezut că sarcina era puțin mai grea.
Din păcate când am primit la început răspunsurile --
aici aveţi şase din răspunsuri --
am fost puţin dezamăgit.
Cred că sunteţi de acord, toate rezumă ceva aspecte TED,
dar mie mi s-au părut puţin insipide --
sau surprindeau doar un aspect TED în conținut.
Aşa că eram pe punctul de a renunţa
când într-o seară m-am jucat cu aceste propoziţii
şi am descoperit că există o soluţie minunată aici.
Iat-o, distilată de o mulțime de voluntari,
chintesența în 6 cuvinte a 1000 de prezentări TED,
la un preț de $99,50:
"Să mă îngrijorez? Mai bine mă minunez."
Mulțumesc mult.
(Aplauze)